LES BIBLIOTEQUES HAN D’OBRIR GARANTINT PRÈVIAMENT LA SEGURETAT DE LA CIUTADANIA I DEL PERSONAL QUE HI TREBALLA

Divendres 15 de maig s'ha arribat a un acord en seu de Mesa General de Negociació de matèries comunes per a l’aprovació del [**Protocol mitjançant el qual s'estableixen criteris i mesures organitzatives, de prevenció i de protecció per a la represa de les activitats de la Diputació de Barcelona amb caràcter general en el procés de desescalada del confinament provocat per la COVID-19**](https://www.diba.cat/documents/553295/307631114/ProtocolRepresaActivitatsDiputacioBarcelonaCOVID19_vMGNmc14_05_2020.pdf/277dcee1-4f87-4bd6-8b65-22662352708c)(en endavant Protocol-Diba). L'acord assolit serà objecte de ratificació pel Ple corporatiu del 28 de maig de 2020.

Com ja hem dit anteriorment, aquest nou Protocol-Diba ha de permetre, d’una banda, que la Diputació de Barcelona doni continuïtat a les seves activitats i a la prestació dels serveis als ajuntaments, però d’una altra, minimitzar els riscos de contagi del seu personal per la COVID-19.

En el cas de les biblioteques, garantint **prèviament** la seguretat de la ciutadania i del personal que hi treballa.

CCOO i UGT a la Diputació, conscients que l’inici de l’activitat de les biblioteques s’ha de coordinar en el cas de la Xarxa de Biblioteques amb altres administracions, hem demanat que la Diputació en la seva interlocució amb aquestes, tingui en compte els següents elements:

* Al menys en una primera etapa, volem que es segueixi prioritzant la prestació del servei amb mitjans digitals i telemàtics **utilitzant només al personal presencial imprescindible.**
* El ministeri ha publicat la *Orden SND/399/2020, de 9 de mayo, para la flexibilización de determinadas restricciones de ámbito nacional, establecidas tras la declaración del estado de alarma en aplicación de la fase 1 del Plan para la transición hacia una nueva normalidad.* Aquesta prohibeix, entre d’altres, les següents activitats:
	+ Activitats culturals, activitats d'estudi en sala o de préstec interbibliotecari.
	+ L’ús dels ordinadors i mitjans informàtics de les biblioteques destinats per a l'ús públic dels ciutadans.
* No obstant, l’Ordre SND/399/2020permet en la fase I:
	+ L’obertura de les biblioteques al públic (1/3 de l’aforament).
	+ Sorprenentment autoritza la lectura en sala (la mateixa ordre és contradictòria ja que l’Article 23.1 prohibeix les activitats d’estudi en sala)

Demanem que no es posi en marxa cap d’aquestes dues activitats. Considerem que s’ha d’actuar amb la màxima prudència al menys en les fases de transició fins la anomenada “nova normalitat”.

* L’Ordre SND/399/2020també permet en la fase I els Préstec i devolució. Exigim que es faci amb cita prèvia i garantint el compliment de la mesura explicitada a l’article 24.1.f: *“Habilitar un espai a la biblioteca per dipositar, durant al menys catorze dies, els documents retornats o manipulats”.*

Als llocs de treball presencials d’atenció al públic s’han d’extremar les mesures de protecció. Elements imprescindibles que s’inclou al Protocol-Diba per a permetre el reinici de l’activitat a les biblioteques:

* Instal·lació de mampares (de metacrilat o similar) i senyalització al terra per mantenir la distància amb l’usuari i establir mecanismes de cita prèvia.
* Prèviament, efectuar la legalment obligada *Coordinació d’Activitats Empresarials* per donar compliment del Protocol-Diba a la Xarxa de Biblioteques Municipals.
* S’ha de fer una neteja i desinfecció per part d’una empresa especialitzada de tots els espais. S’ha de garantir l’increment de la freqüència de neteja, posant especial èmfasi a la desinfecció de les superfícies amb major contacte amb les mans durant la jornada laboral.
* Habilitar sistemes per a mesurar la temperatura corporal.
* Garantir la distància de seguretat de com a mínim de dos metres
* Garantir la ventilació adequada dels locals, natural o general forçada.
* Garantir les necessitats pel que fa al material de protecció: mascaretes, guants, solucions hidroalcohòliques, tovalloles d’un sòl ús, papereres que no requereixin d’accionament manual, entre d’altres.
* Els vehicles corporatius (cotxes, furgonetes, bibliobusos, etc.) també hauran de disposar de productes desinfectants i guants per fer-ne ús.
* S’haurà d’haver instal·lat senyalització i cartelleria relacionada amb les mesures prevenció a adoptar.

A la reunió del Comitè de Seguretat i Salut del dia 15 de maig (ahir) amb exigit tenir informació actualitzada de les gestions que s’estan portant a terme respecte a l’adaptació de les biblioteques a les mesures de protecció exigides. Recordem que tal com s’ha fet en l’elaboració del protocol, i prèvia a la decisió d’obertura, s’ha de garantir el dret de consulta i participació dels delegats i delegades de prevenció.

